CELEX: 22014D0095
Language: hu
Date: 2014-05-16 00:00:00
Title: Az EGT Vegyes Bizottság 95/2014 határozata ( 2014. május 16. ) az Európai Gazdasági Térségről szóló megállapodás XIII. mellékletének (Közlekedés) módosításáról

30.10.2014   
            
            
               HU
            
            
               Az Európai Unió Hivatalos Lapja
            
            
               L 310/60
            
         AZ EGT VEGYES BIZOTTSÁG 95/2014 HATÁROZATA
   (2014. május 16.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A polgári légiközlekedési balesetek és repülőesemények vizsgálatáról és megelőzéséről és a 94/56/EK irányelv hatályon kívül helyezéséről szóló, 2010. október 20-i 996/2010/EU európai parlamenti és tanácsi rendeletet (1) bele kell foglalni az EGT-megállapodásba.
            
         
               (2)
            
            
               A 996/2010/EU rendelet hatályon kívül helyezi az EGT-megállapodásba foglalt 94/56/EK tanácsi irányelvet (2), amelyet ezért el kell hagyni az EGT-megállapodásból.
            
         
               (3)
            
            
               Az EGT-megállapodás XIII. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XIII. melléklete 66d. pontjának (94/56/EK tanácsi irányelv) szövege helyébe a következő szöveg lép:
   
      „32010 R 0996: az Európai Parlament és a Tanács 2010. október 20-i 996/2010/EU rendelete a polgári légiközlekedési balesetek és repülőesemények vizsgálatáról és megelőzéséről és a 94/56/EK irányelv hatályon kívül helyezéséről (HL L 295., 2010.11.12., 35. o.).
      A rendelet rendelkezéseit e megállapodás alkalmazásában a következő kiigazítással kell értelmezni:
      A 18. cikk (5) bekezdése és a 19. cikk (1) bekezdése a következő albekezdéssel egészül ki:
      
         »Tekintettel arra, hogy Liechtenstein és Svájc a 2003/42/EK irányelv szerinti közös nemzeti adatbázissal rendelkezik, a Liechtensteinből származó releváns adatok a svájci adatokkal együtt a központi adattárba kerülnek.«”
      
   
   2. cikk
   A 996/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. május 17-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. május 16-án.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 295., 2010.11.12., 35. o.
   
   
      (2)  HL L 319., 1994.12.12., 14. o.
   
   
      (3)  Alkotmányos követelmények fennállását jelezték.